**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ**

**D.A.S.C.P.C.**

**Serviciul Relaţii Interne şi Internaţionale Inițiator**

**Nr. 43457 / 09.08.2024 Primar**

**Soós Zoltán**

**Referat de aprobare**

**privind finanţarea din bugetul local a indemnizației în valută**

**pentru o delegaţie din 4 persoane din cadrul UAT Municipiul Târgu Mureș în vederea deplasării la Ilmenau (Germania), în perioada 22-27 august 2024**

Administrația orașului Ilmenau din Germania, prin domnul primar Dr. Daniel Schultheiss a adresat dlui primar Soós Zoltán o invitație de a participa alături de o delegație formată din 3 persoane, în perioada 23-26 august 2024 la Ilmenau(Germania) cu ocazia Sărbătorii „Kickelhahn” (Kickelhahnfest).

Scopul delegației îl reprezintă dezvoltarea în continuare a unor relaţii de colaborare cu Ilmenau, oraș înfrățit cu Municipiul Târgu Mureș din anul 1997, precum și purtarea unor discuții în vederea bunelor practici desfășurate între cele 2 administrații și de asemenea discutarea unor perspective privind o colaborare pe viitor pe noi planuri.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de H.G. 518/1995, modificată și completată.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare. Cazarea și masa vor fi acoperite de către organizator, astfel coeficientul pentru diurnă fiind de 50% pentru perioada desfășurării evenimentului și 100% în timpul deplasării până la destinație.

Având în vedere distanța care trebuie parcursă, perioada desfășurării deplasării în străinătate va fi între 22 -27 august 2024 cu o noapte de cazare intermediară pe traseu atât la dus cât și la întors.

Potrivit art. 9 alin 1. *Indemnizația de cazare se acordă în raport cu categoria de indemnizație de deplasare în care se încadrează personalul, la nivelul prevăzut pentru fiecare țară în care are loc deplasarea*, astfel indemnizația de cazare pentru categoria I de personal pentru cazare în Austria / Ungaria este de 150 euro.

Delegația va fi formată din 4 persoane din cadrul UAT Municipiul Târgu Mureș.

- diurnă:

* 3 zile / 4 persoane/ Germania– 3 x 4 x 17,5 euro = 210 EURO (respectiv 1045,00 lei, calculat la curs BNR comunicat în data de 9 august 2024 de 1 euro= 4,9769 lei ( pe perioada evenimentului)
* 2 zile/4 persoane /Germania – 2 x 4 x 35 euro = 280 EUR0 (respectiv 1393,00 lei, calculat la curs BNR comunicat în data de 9 august 2024 de 1 euro= 4,9769 lei ( perioada deplasării de la graniță până la eveniment și de la eveniment la graniță)

Total lei diurnă = 2438,00 lei

-indemnizație de cazare: 2 nopți x 4 x 150 euro= 1200 EURO ( respectiv 5972,00 lei calculat la curs BNR comunicat în data de 9 august 2024 de 1 euro= 4,9769 lei;

- transport: carburant: 1793,00 lei ( conform decont provizoriu anexat, preț carburant în Europa – anexat – sursa [www.cargopedia.ro/prețuri-carburanti-europa](http://www.cargopedia.ro/prețuri-carburanti-europa) )

vignetă Ungaria: 100,00 lei

vignetă Austria: 70,00 lei

- asigurare de călătorie: 50 lei/pers x 4= 200,00 lei

* deplasarea se va face cu autoturism instituție

Total cheltuieli membrii delegaţiei: diurnă 490 euro (respectiv 2438,00 lei, conform cursului valutar BNR comunicat în data de 9 august 2024 de 1 euro= 4,9769 lei), indemnizație de cazare în valoare de 1200 euro (respectiv 5972,00 lei conform cursului valutar BNR comunicat în data de 9 august 2024 de 1 euro= 4,9769 lei), cheltuieli de transport (carburant, taxe de drum) în valoare de 1963,00 lei și asigurare de călătorie în valoare de 200,00 lei.

Total cheltuieli deplasare = 10.573,00 lei

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: adresa nr. 41331 din 30.07.2024

Director executiv adj. D.A.S.C.P.C.

Cosmin Blaga

Aviz favorabil al

Direcției Economice

Dir. economic

Fodor Anca Maria

Întocmit,

1 ex., insp. superior, Vlaic Mirela

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL**

**MUNICIPIULUI TÂRGU MUREŞ**

**Inițiator,**

**PRIMAR**

**SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2024**

**privind finanţarea din bugetul local a indemnizației în valută**

**pentru o delegaţie din 4 persoane din cadrul UAT Municipiul Târgu Mureș în vederea deplasării la Ilmenau ( Germania), în perioada 22-27 august 2024**

Consiliul local al municipiului Târgu Mureş, întrunit în şedinţă extraordinară de lucru,

**Având în vedere:**

* Referatul de aprobare nr. 43457 din 09.08.2024, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a indemnizației în valută pentru o delegaţie din 4 persoane din cadrul UAT Municipiul Târgu Mureș în vederea deplasării la Ilmenau (Germania), în perioada 22-27 august 2024,
* Avizul favorabil al Direcției Economice,
* Raportul de specialitate nr. \_\_\_\_\_\_­­­­­\_\_\_\_\_\_\_\_\_al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș

**În conformitate** cu prevederile:

* art. 2 lit. a, lit. c, art. 3, art. 5 din H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,
* art. 14 din Legea nr. 273/2006 privind finanțele publice locale, cu modificările și completările ulterioare.

**În temeiul prevederilor** art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin 1, lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art.1** Se aprobă finanţarea din bugetul local a indemnizației în valută pentru o delegaţie din 4 persoane din cadrul UAT Municipiul Târgu Mureș în vederea deplasării la Ilmenau (Germania), în perioada 22-27 august 2024.

**Art.2** Indemnizația în valută pentru delegația din cadrul UAT Municipiul Târgu Mureș este în valoare de 490 euro diurnă (respectiv 2438,00 lei, conform cursului valutar BNR comunicat în data de 9 august 2024 de 1 euro = 4,9769 lei), indemnizație de cazare în valoare de 1200 euro (respectiv 5972,00 lei conform cursului valutar BNR comunicat în data de 9 august 2024 de 1 euro = 4,9769 lei), cheltuieli de transport (carburant, taxe de drum) în valoare de 1963,00 lei și asigurare de călătorie în valoare de 200,00 lei.

Total cheltuieli deplasare = 10.573,00 lei

**Art.3** În şedinţa imediat următoare delegaţia va prezenta o informare cu privire la desfăşurarea vizitei şi rezultatele acesteia.

**Art.4** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art.5** În conformitate cu prevederile art. 252, alin.1, lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3, alin. 1 din Legea nr. 554/2004

privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.6** Prezenta hotărâre se comunică:

* Serviciului Relații Interne și Internaționale
* Direcției economice

**Viză de legalitate**

**Secretar General al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare